
       P R I M A R U L

  Nr. 236/11013/28.11.2023
R E F E R A T   D E   A P R O B A R E

privind aprobarea dezlipirii imobilului - teren, proprietatea publică a Municipiului Brad, în suprafață de 1.416 mp, înscris în Cartea funciară nr. 68728 Brad, număr cadastral 68728, situat în municipiul Brad, strada Iazului, tronson 1, 
județul Hunedoara

În domeniul public al Municipiul Brad se regăsește imobilul - teren, situat în municipiul Brad, strada Iazului, tronson 1, identificat prin Cartea funciară nr. 68728 Brad, număr cadastral 68728, în suprafață de 1.416 mp., având categoria de folosință ”drum”, mărginit fiind de străzile Plopilor și Liceului.


Pentru a scoate la licitație, în scopul închirierii, fostul amplasament al chioșcului deținut cu chirie de către Betty Ice (comercializare înghețată), este necesară dezlipirea lotului mare al terenului pentru a identifica cu carte funciară și număr cadastral amplasamentul respectiv.

În acest scop s-a comandat întocmirea unei documentații de dezlipire a imobilului în suprafață 1.416 mp., înscris în Cartea funciară nr. 68728 Brad, număr cadastral 68728, situat în municipiul Brad, strada Iazului, tronson 1, județul Hunedoara, în două loturi, după cum urmează: 
a) - lotul numărul 1: cu număr cadastral 69443, situat în municipiul Brad, strada Iazului, tronson 1, județul Hunedoara, având suprafața reală măsurată de 1.404 mp., categoria de folosință ” drum ”;

       b) - lotul numărul 2: cu număr cadastral 69444, situat în municipiul Brad, strada Iazului, FN, județul Hunedoara, având suprafața reală măsurată de 12 mp., categoria de folosință ” drum ”.


În contextul celor de mai sus am inițiat prezentul proiect de hotărâre prin care am propus dezlipirea imobilului – teren identificat mai sus și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze actul autentic de dezlipire.
Invoc în susţinerea propunerii mele prevederile art. 879 alin. (2), alin. (3), alin. (4) și alin. (5), art. 880 alin. (1), precum și art. 907 din Legea nr. 287/2009 privind Codul Civil, republicat, cu modificările și completările ulterioare, ale art. 25 alin. (2) din Legea cadastrului și a publicității imobiliare nr. 7/1996, republicată, cu modificările și completările ulterioare, ale Ordinului nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, ale art. 25 alin. (1) din Legea nr. 350/2001 privind amenajarea teritoriului, cu modificările și completările ulterioare, ale art. 129 alin. (2) lit. c), precum și alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

